als_Latn dik_Latn sna_Latn
Marrëdhëniet Shqipëri-Maqedoni
Shqipëria, më 26 prill 1993, me anë të një Deklarate, ka njohur pavarësinë dhe sovranitetin e Maqedonisë dhe më 24.12.1993, ka vendosur marrëdhëniet diplomatike me këtë vend. Pas këtij akti është vijuar me nënshkrimin e marrëveshjeve dypalëshe për nxitjen e marrëdhënieve të bashkëpunimit në të gjitha fushat, me interes të ndërsjellë.
Angazhimi i përbashkët i qeverive të të dy vendeve tona ndaj vlerave europiane dhe euroatlantike, ndaj respektimit të të drejtave të njeriut dhe lirive për të gjithë, përfshirë komunitetet pakicë, si dhe ndaj zbatimit të kritereve dhe standarteve ndërkombëtare në zhvillimin e marrëdhënieve midis shteteve të lira dhe sovrane i ka dhënë bashkëpunimit midis Republikës së Shqipërisë dhe Maqedonisë bazën e nevojshme për qëndrueshmëri dhe perspektive afatgjatë.
Në këtë kontekst, Shqipëria i ka parë dhe i sheh me prioritet marrëdhëniet me Maqedoninë dhe vlerëson se ato janë në nivel shumë mirë.
Në frymën e marrëdhënieve të fqinjësisë së mirë dhe bashkëpunimit të ndërsjellë me Maqedoninë dhe me bindjen se stabiliteti i këtij vendi fqinj është i rëndësishëm për sigurinë dhe stabilitetin në rajon, Shqipëria ka mbajtur një qëndrim të qartë dhe konsekuent në mbështetje të sovranitetit dhe integritetit të saj. Mesazhet tona për faktorin shqiptar në Maqedoni inkurajojnë në vazhdimësi bashkëpunimin, integrimin, angazhimin e veprimin institucional.
Shqipëria është e bindur se zbatimi i Marrëveshjes së Ohrit është element kyç për stabilitetin e Maqedonisë dhe të ardhmen e saj evropiane. Në këtë drejtim, ajo ka dhënë mesazhin që të gjitha forcat politike në Maqedoni, shqiptare e maqedone, të kontribuojnë në mënyrë konstruktive dhe të bashkëpunojnë ngushtë për realizimin në kohë e në tërësi të kësaj marrëveshjeje.
Parë në tërësi, marrëdhëniet midis Shqipërisë dhe Maqedonise janë shumë të mira dhe karakterizohen nga vullneti politik pozitiv. Dëshmi e këtij fakti është shkëmbimi në mënyrë periodike i vizitave në nivel të lartë. Krahas vizitave zyrtare të zhvilluara në kuadër të marrëdhënieve dypalëshe, dialogu dhe kontaktet politike në nivel të lartë mes dy vendeve, kanë vijuar edhe në kuadër të takimeve rajonale dhe atyre informale.
Ky dialog politik dhe dinamik shërben në funksion të përmbushjes së angazhimeve tona strategjike për anëtarësim në BE, si dhe synimeve për zhvillim të mëtejshëm të bashkëpunimit ekonomik, për identifikimin e rrugëve dhe formave të përbashkëta për parandalimin e trafiqeve ilegale, për rritjen e sigurisë dhe kontrollit të kufijve, si dhe bërjen më ekektiv dhe gjithëpërfshirës të bashkëpunimit rajonal.
Marrëveshjet dypalëshe
Numri i madh i Marrëveshjeve, Memorandumeve dhe Protokolleve të bashkëpunimit, të nanshkruara me Maqedoninë përbëjnë një bazë solide për zhvillimin e mëtejshëm të bashkëpunimit mes dy vendeve tona. Ndërkohë që tashmë vëmendje e posaçme i kushtohet zbatimit të tyre në kohë dhe tërësi.
1. Protokoll bashkëpunimi në fushën e sigurisë ndërmjet Ministrisë së Punëve të Brendshme të Maqedonisë dhe Ministrisë së Rendit Publik te Shqipërisë dhe Shërbimit Informativ Kombëtar të Shqipërisë. 1992
2. Protokoll për vendosjen e bashkëpunimit midis Ministrisë së Punëve te Jashtme te RSH dhe Ministrisë se marrëdhënieve me Jashtë të RM ne fushën e marrëdhënieve konsullore. 1992
3. Protokoll midis RSH dhe RM për hapjen e pikave te reja te kalimit kufitar. 1992
4. Marrëveshje për bashkëpunimin shkencor, teknik dhe teknologjik midis Qeverisë Shqiptare dhe Qeverisë së Maqedonisë. 01.06.1994
5. Marrëveshje ndërmjet Qeverise Shqiptare dhe Qeverisë Maqedone, për rregullimin e qarkullimit te vogël kufitar për personat e zonave kufitare. 04.12.1997
6. Marrëveshja ndërmjet Qeverise Shqiptare dhe Qeverise Maqedone per heqjen e vizave nga pasaportat diplomatike dhe të shërbimit dhe për nivelin e taksës dhe dhënien e llojeve të reja të vizës. 04.12.1997
7. Marrëveshje për mbrojtjen dhe nxitjen e ndërsjelltë të investimeve me Maqedoninë. 04.12.1997 ne fuqi me 3.4.1998
8. Marrëveshja ndërmjet Qeverisë Shqiptare dhe Qeverisë Maqedone për masat për parandalimin dhe zgjidhjen e incidenteve në kufirin shqiptaro-maqedon. 04.12.1997
9. Marrëveshja ndërmjet Qeverisë së Republikës së Shqipërisë dhe Qeverisë së Maqedonisë për rindërtimin, riparimin dhe mirëmbajtjen e vijës kufitare dhe shenjave kufitare në kufirin shtetëror shqiptaro-maqedonas. 04.12.1997
10. Marrëveshja mbi tregtinë dhe bashkëpunimin ekonomik midis Qeverisë Shqiptare dhe Qeverisë Maqedonase. 04.12.1997
11. Protokoll mbi bashkëpunimin ekonomik midis Qeverisë Shqiptarë dhe Qeverisë Maqedone. 15.01.1998
12. Marrëveshja ndërmjet Qeverisë Shqiptare dhe Qeverisë Maqedonase mbi bashkëpunimin në fushën e mbrojtjes së bimëve. 15.01.1998
13. Marrëveshja ndërmjet Qeverisë Shqiptare dhe Qeverise Maqedone per transportin ndërkombëtar të udhëtareve dhe të mallrave. 15.01.1998
14. Marrëveshja ndërmjet Qeverisë Shqiptare dhe Qeverisë Maqedone për ekzekutimin e ndërsjelltë të vendimeve gjyqësore për cështjet penale. 15.01.1998
15. Marrëveshje ekstradimi ndërmjet Qeverisë Shqiptare dhe Qeverisë Maqedone. 15.01.1998
16. Marrëveshje ndërmjet Qeverisë Shqiptare dhe Qeverisë Maqedone mbi bashkëpunimin në fushën e mjekësisë veterinare. 15.01.1998
17. Marrëveshja ndërmjet Qeverisë Shqiptare dhe Qeverisë Maqedone për ndihën juridike në fushën civile dhe penale. 15.01.1998
18. Marrëveshje ndërmjet Qeverisë së Republikës së Shqipërisë dhe Qeverisë Maqedonase, në lidhje me ndihmën e ndërsjellte dhe bashkëpunimin midis administratave të tyre doganore, nënshkruar në 1998,
19. Marrëveshja ndërmjet Qeverisë së Republikës së Shqipërisë dhe Qeverisë Maqedonase për shërbimet ajrore ndërmjet dhe përtej territoreve të tyre respektive”, nënshkruar në Ohër, më 04.06.1998, hyn në fuqi më 1 janar 2005.
20. Marrëveshja ndërmjet Qeverise Shqiptare dhe Qeverisë Maqedone për shmangien e tatimeve të dyfishta, në lidhje me tatimet mbi të ardhurat dhe mbi kapitalin dhe për parandalimin e evazionit fiskal. 02.11.1998
21. Marrëveshja ndërmjet Qeverisë së Republikës së Shqipërisë dhe Qeverisë së Republikës së Maqedonisë për vendosjen e linjës ndërkombëtare liqenore për pasagjerë Pogradec-Ohër”, nënshkruar në Ohër, më 25.09.1999, hyrë në fuqi më 20.07.2005.
22. Protokoll ndërmjet Ministrisë së Punës dhe Ceshtjeve Sociale të Republikës së Shqipërisë dhe Ministrisë së Punës dhe Politikave Sociale të Maqedonisë, mbi bashkëpunimin në fushën e politikave të punësimit, trainimit dhe sigurimit social. 22.01.1999
23. Marrëveshje mbi bashkepunimin në fushën e bujqësisë ndërmjet Ministrisë Shqiptare të Bujqësisë dhe Ushqimit dhe Ministrisë së Bujqesisë, Pyjeve dhe ekonomisë ujore të Maqedonisë. 22.01.1999
24. Marrëveshja ndërmjet Qeverisë Shqiptare dhe Qeverisë Maqedone për bashkëpunimin në fushën e shëndetësisë dhe shkencave mjekësore. 23.02.2001, hyre ne fuqi me 25 prill 2003.
25. Marrëveshja ndërmjet Qeverisë Shqiptare dhe Qeverisë Maqedone për bashkëpunimn në fushën e arsimit dhe shkencës nënshkruar më 23.02.2001, hyrë në fuqi 18.02.2003.
26. Memorandum Mirëkuptimt ndërmjet Ministrisë së Mbrojtjes së RSh dhe Ministrisë së Mbrojtjes së Maqedonisë për stërvitjen “Përpjekja e fqinjëve”, 2003
27. Marrëveshja për tregtinë e lirë ndërmjet Qeverisë Shqiptare dhe Qeverisë Maqedone. 29.03.2002. Ka hyrë në fuqi më 15.07.2002
28. Memorandumi i bashkëpunimit në proçesin e integrimit evropian, ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë, nënshkruar në Shkup, datë 17.06.2004
29. Memorandumi ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë për mbrojtjen dhe zhvillimin e qëndrueshëm të liqenit të Ohrit dhe pellgut të tij ujëmbledhës, nënshkruar në Shkup, datë 17.06.2004
30. Marrëveshja ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë për ripranimin e personave, nënshkruar në Shkup, datë 17.06.2004, hyrë në fuqi më 15.07.2005,
31. Protokolli i zbatimit te Marrëveshjes ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë për ripranimin e personave, nënshkruar në Shkup, datë 17.06.2004.
32. Marrëveshja ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë mbi bashkëpunimin në luftën ndaj terrorizmit, krimit të organizuar, trafikut të paligjshëm të drogave narkotike, substancave psikotrope e prekursorëve, migracionit të paligjshëm dhe veprimtarive të tjera të paligjshme, Shkup, datë 17.06.2004, ka hyrë në fuqi më 20 maj 2005,
33. Memorandumi ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë për mbrojtjen dhe zhvillimin e qëndrueshëm të liqenit të Ohrit dhe pellgut të tij ujëmbledhës. 17.06.2004
34. Programi ekzekutiv i bashkëpunimit arsimor dhe shkencor nddërmjet Ministrive të Arsimit të Shqipërisë dhe Maqedonisë, për vitet 2002-2004, 2004
35. Protokolli i bashkëpunimit midis Ministrisë së Drejtësisë së Republikës së Shqipërisë dhe Ministrisë së Drejtësisë së Republikës së Maqedonisë”, është nënshkruar në Shkup, më datë 15 prill 2005.
36. Memorandum mirëkuptimi ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë lidhur me stërvitjen “Adriatic Engagement 05”, nënshkruar në Tiranë më 28.06.2005, nga Z.
37. Marrëveshja për shërbimet ajrore ndërmjet Qeverisë Shqiptare dhe Qeverisë Maqedonase, nënshkruar në Ohër, më 4.06.1998, hyrë në fuqi më 01.12.2005.
38. Marrëveshje për bashkëpunimin në fushën e kulturës ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë, nënshkruar në Tiranë, më 16.11.2005, miratuar me vendimin nr.34, datë 18.1.2006, të Këshillit të Ministrave.
39. Marrëveshje mbi bashkëpunimin në fushën e turizmit ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë, nënshkruar në Tiranë, ë 16.11.2005, miratuar me vendimin nr.31, datë 18.1.2006, të Këshillit të Ministrave, hyrë në fuqi në 10.05.2006.
40. Marrëveshje ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë për hapjen e pikës së kalimit kufitar rrugor ndërkombëtar midis dy vendeve “Xhepisht/Trebisht”, nënshkruar në Tiranë, më 16.11.2005.
41. Marrëveshje bashkëpunimi në fushën e mbrojtjes ndërmjet Ministrisë së Mbrojtjes së RSH-se dhe Ministrisë së Mbrojtjes së Maqedonisë dhe Bullgarisë për bashkëpunimin në fushën e përgatitjes luftarake, teknikës dhe shkencës, 2005
42. Memorandum mirëkuptimi ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë lidhur me stërvitjen “Adriatic Engagement 05”, nënshkruar në Tiranë më 28.06.2005;
43. Marrëveshje ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë për mbrojtjen e ndërsjelltë të informacionit të klasifikuar, nënshkruar në Tiranë, më 16.11.2005, hyrë në fuqi 4 prill 2006.
44. Protokolli i bashkëpunimit ndërmjet Drejtorisë së Përgjithshme të Patentave dhe Markave dhe Entit Shtetëror të Pronësisë Industriale të Republikës së Maqedonisë, nënshkruar në Tiranë, më 25.11.2005.
45. Protokoll bashkëpunimi në fushën e sektorit të energjisë, ndërmjet Ministrisë së Ekonomisë, Tregtisë dhe Energjitikës së RSH dhe Ministrisë së Ekonomisë së Republikës së Maqedonisë, nënshkruar në Tiranë, më 19 maj 2006.
46. Protokoll dy palësh i nënshkruar më 30.10.2006 në Ohër, ndërmjet Republikës së Shqipërisë dhe Republikës së Maqedonisë dhe Konsorciumit AMBO “ Për pikën hyrëse-dalëse të naftësjellësit Transballkanik AMBO”.
47. Memorandum Mirëkuptimi mbi bashkëpunimin ndërmjet zyrës së Prokurorit Publikë të Maqedonisë dhe zyrës së prokurorit të Përgjithshëm të Republikës së Shqipërisë. hyrë në fuqi më 30 mars 2005.
48. “Tirana Declaration” dokument i firmosur ne daten 16.10.2007 mbi koordinimin e Sigurimeve sociale ne Europen Jugelindore
49. “Montenegro Conclusions” dokument i firmosur gjate oumeve te konferences se Trete Ministrore mbi Punesimin dhe Politikat Sociale ne Europen Juglindore, nenshkuar ne Budva ne 26 tetor 2007.
50. Marrëveshje ndermjet Republikës së Shqipërisë dhe Maqedonisë për lëvizjen e ndërsjellt të shtetasve, bere më 19.02.2008, hyre ne fuqi 28 gusht 2008
51. “Marrëveshje ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë mbi lëvizjen e ndërsjellë të shtetasve nënshkruar, më 13 shkurt 2008 dhe “Protokoll i marrëveshjes ndërmjet Këshillit të Ministrave të Republikës së Sqipërisë dhe Qeverisë së Maqedonisë mbi lëvizjen e ndërsjellë të shtetasve gjatë qarkullimit në zonat kufitare”, hyre ne fuqi 28 gusht 2008.
52. “Marrëveshje ndërmjet Ministrisë së Brendshme të Republikës së Shqipërisë dhe Ministrisë së Brendshme të Maqedonisë për patrullat e përbashkëta përgjatë kufirit shtetëror” nënshkruar, më 22 shkurt 2008.
53. “Protokoll ndërmjet Ministrisë së Brendshme të Republikës së Shqipërisë dhe Ministrisë së Brendshme të Republikës së Maqedonisë, mbi organizimin dhe zhvillimin e takimeve ndërmjet drejtuesve të policive kufitare të Republikës së Shqipërisë dhe Republikës së Maqedonisë në nivel kombëtar, rajonal dhe lokal” nënshkruar, më 22 shkurt 2008.
54. “Marrëveshje ndërmjet Ministrisë së Transportit, Telekomunikacionit dhe Punëve Publike të Republikës së Shqipërisë dhe Ministrisë së Transportit dhe Telekomunikacionit të Republikës së Maqedonisë për bashkëpunim në fushën e shërbimit postar dhe telekomunikacionit”, nënshkruar, më 10 maj 2009.
55. Memorandum për Mirëkuptim midis SHA MEPSO dhe Sistemi Operator Elektropërçues i Shqipërisë (OST) për fillimin e punëve përgatitore – studimin e fizibilitetit dhe studimit për ndërtimin e largpërçuesit të ri prej 400 kv midis Republikës së Maqedonisë dhe Republikës së Shqipërisë në korridorin Manastir-Elbasan, nenshkruar ne Oher, me 13 prill 2011.
56. Marrëveshja midis Ministrive të Brendshme të Shqiperise dhe Maqedonise per ngritjen e një Qendre të Përbashkët kontakti për bashkëpunimin kufitar midis të dyja vendeve, nenshkruar ne Shkup, me 15.03.2012.
57. Hyn ne fuqi Marreveshja midis Shqiperise dhe Maqedonise per Levizjen e ndersjellte te qytetareve me karta identiteti-prill 2012.
58. Hyn ne fuqi marreveshja midis Shqiperise dhe Maqedonise per Njohjen Reciproke te Lejes se Dretimit te Automejteve-nentor 2012.
58. Nenshkruhet Marreveshja per hapjen e Pikes Kufitare Xhepishte-Trebishte Nentor 2012.
59. Nenshkruhet ne Tirane "Protokolli ndermjet Ministrise se Puneve te Brendshme te Republikes se Shqiperise dhe Republikes se Maqedonise mbi bashkepunimin gjate sezonit turistik"- 5 shtator 2014.
60. Marreveshja e parë e bashkëpunimit reciprok pesëvjeçar në fushën e kulturës mes Shqipërinë dhe Maqedonise, u nenshkrua ne Tirane me 16 mars 2015.
61. Marrëveshja “Për mbrojtjen shoqerore”, midis Republikës së Shqipërisë dhe Republikës së Maqedonisë, nenshkruhet ne Shkup me 17 mars 2015.
62. “Memorandumi për Shkëmbimin e Ekspertëve”, midis ministrive te Mbrojtjes te Shqiperise dhe Maqedonise, nënshkruhet ne Shkup, më 23 Janar 2015.
63. Marrëveshja në fushën e arsimit midis Shqiperise dhe Maqedonise, nenshkruar në Vlorë, më 2 korrik 2015.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn